20 “Bufumu bwa mwiulu buji nobe mwina nzubo wakelejile lukelo na kukeba ba mingilo ba kwingila mu bujimi bwanji bwa miñanzañanza.+2 Byo aumvwañene nabo kwibafweta ndenali* umo pa juba, wibatumine kuya mu bujimi bwanji bwa miñanzañanza.3 Kabiji byo ayile pa jiola* ja busatu, wamwene bakwabo saka baimanatu pa kisankanyi kwa kubula mingilo;4 wibambijile’mba, ‘Ne anweba yainga mu bujimi bwa miñanzañanza kabiji nsakwimupa kimufwainwa.’5 Ponkapo ne abo bayile. Kabiji wayile jikwabo pa jiola* ja butanu na bumo ne pa jiola* ja butanu na buna ne kuba kintutu kimo.6 Jiola* ja bu 11 byo jafikile, aye wayile ne kutaana bakwabo baimana imanatu kabiji wibashikishe’mba, ‘Mambo ka o mwaimenatu juba jonse kwa kubula mingilo?’7 Abo bamukumbwile’mba, ‘Mambo kafwako witupapo mingilo ne.’ Aye wibambijile’mba, ‘Ne anweba yainga mu bujimi bwa miñanzañanza.’8 “Byo kyafikile ke mabanga, mwina bujimi bwa miñanzañanza waambijile kalama wanji amba, ‘Ita bonse ba mingilo ne kwibapa mfweto yabo,+ kutatwila na waji kupelako kufika ku mutanshi.’9 Aba banabalume batatwile kwingila pa jiola ja bu 11 byo baishile, batambwile ndenali* umo umo.10 Batanshi byo baishile, balangulukile’mba abo basakutambula avula, bino nabo batambwile ndenali* umo umo.11 Byo batambwile, batatwile kwijizhanya ku mwina nzubo12 amba, ‘Bano banabalume baji kwingilatu jiola jimo; bino mwitupatu mfweto yaesakana pamo ne abo, atweba saka twaingila juba jonse mu mute wazonga!’13 Bino aye wamwambijile umo amba, ‘Obewa mukwetu, kafwako kyatama kyo nakuba ne. Nanchi kechi twaji kumvwañana’mba nsakukufweta ndenali* umo nenyi?+14 Tambula wobe uyenga. Mbena kukeba kupa wapelako yonka yo watambulapo.15 Nanchi kechi nji na luusa lwa kuba kyo mbena kukeba na bintu byami nenyi? Inyi jiso jobe jauba lwiso* na mambo a kuba nawama?’*+16 Byonkabyo, bapelako bakekala batanshi, ne batanshi bakapelako.”+17 Byo bayilenga ku Yelusalema, Yesu watwajile baana ba bwanga 12 ku mbaji mu jishinda ne kwibambila’mba:+18 “Talai! Tubena kuya ku Yelusalema kabiji Mwana muntu bakamupana ku bañanga bakatampe ne ku banembeshi. Abo bakamuzhachisha amba bamwipaye+19 ne kumupana ku bantu ba mu bisaka bikwabo, kuba’mba bakamwendelekenga ne kumututaula ne kumwipayila pa kichi;+ kabiji pa juba ja busatu bakamusangula.”+20 Kepo muka Zebede+ aishile pamo na baana banji ba balume kwi Yesu ne kumulambila* ne kumulombapo kintu kimo.+21 Wamushikishe’mba: “Ñanyi kintu kyo mubena kukeba?” Aye wamukumbwile’mba: “Ambilai bano baana bami ba balume babiji bakekale umo ku kilujo kyenu, mukwabo ku kipiko kyenu mu Bufumu bwenu.”+22 Yesu wakumbwile’mba: “Kechi mwayuka kyo mubena kulomba ne. Nanchi mwakonsha kutomamo mu katomeno ko nsakutomamo nyi?”+ Abo bamukumbwile’mba: “Ee twakonsha.”23 Aye wibambijile’mba: “Kine mu katomeno kami musakukatomamo,+ bino kwikala ku kilujo nangwa ku kipiko kyami kechi yami mpana ne, bino kya boba bo banengezhezha jimo kwi Batata.”+24 Bakwabo jikumi byo baumvwine kino, bebazhingijile bano bankasa ne kolo.+25 Bino Yesu wibechile ne kwibambila’mba: “Mwayuka’mba bamfumu ba bisaka bya bantu bobila bunkambo bantu babo kabiji bebalama bibi ku babinemanga.+26 Anweba kange mwikale bino ne;+ bino yense ukeba kwikala mukulumpe wenu, wafwainwa kwikala wa mwingilo wenu,+27 ne yense ukeba kwikala mutanshi mwi anweba wafwainwa kwikala muzha wenu.+28 Byonkatu Mwana muntu byo aishile, kechi waishile’mba bamwingijile ne, poso amba ebengijile+ ne kupana bumi* bwanji kwikala bukuzhi bwa kukuula bavula.”+29 Byo bafuminenga mu Yeliko, jibumba jikatampe jamulondejile.30 Ponkapo banabalume bampofu babiji baikele kunsa ya mukwakwa, baumvwine’mba Yesu ubena kupita kabiji babijikile’mba: “Nkambo, tubilai lusa, anweba Mwana wa kwa Davida!”+31 Bino jibumba jibakajipijile ne kwibambila kuzhindamapo; pakuba abo bakizhizhemo ne kukizhamo na kubijika’mba: “Nkambo, tubilai lusa, anweba Mwana wa kwa Davida!”32 Ponkapo Yesu waimene, kabiji wibechile ne kwibashikisha’mba: “Ñanyi kintu kyo mubena kukeba’mba nemubile?”33 Abo bamukumbwile’mba: “Nkambo, tulabishai meso.”34 Byo ebobijile lusa, Yesu wibakwachile mu meso,+ ponkapotu batatwile kumona, kebamulondele ne kumulondela.
bem_Latn